b'\n_START_ARTICLE_\nMost Tacoma Narrows (1940)\n_START_PARAGRAPH_\nMost Tacoma Narrows (Tacoma Narrows Bridge) je skupno ime za ve\xc4\x8d mostov, ki so stali ali stojijo na isti lokaciji._NEWLINE_Najve\xc4\x8dkrat se ime nana\xc5\xa1a na 1.600 metrov dolg vise\xc4\x8di most preko morske o\xc5\xbeine Tacoma Narrows med Tacomo in Gig Harborjem v zvezni dr\xc5\xbeavi Washington. Most je konstruiral Clark Eldridge, odprli so ga 1. julija 1940._NEWLINE_Kmalu po odprtju so odkrili, da most v vetrovnem vremenu nekoliko niha, vendar je kazalo, da most lahko prenese take obremenitve. 7. novembra 1940 je most ob vetru hitrosti samo 67 km/h za\xc4\x8del nihati mo\xc4\x8dneje, pri\xc5\xa1el v resonanco ter se poru\xc5\xa1il. Zru\xc5\xa1enje so posneli na film, ki ga \xc5\xa1e danes prikazujejo in\xc5\xbeenirjem in gradbenikom._NEWLINE_Leta 1950 so na istem mestu zgradili nov most, leta 2007 pa \xc5\xa1e enega._NEWLINE_Predvajaj'